Diari Oficial de la Generalitat Valenciana


Sumari del DOGV 6674, del 20-12-2011 (2011/12222)

Notificació de la sentència dictada en el judici de divorci contenciós número 1651/2010.
----------------------------------------------------------------------------------------

### Dades del document

Número de DOGV
:   6674

Data del DOGV
:   20-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12742


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici de divorci contenciós número 1651/2010. [2011/12830]  
Alicia Ordeig Rabadán, secretària titular del Jutjat de Primera Instància número 26 de València, mitjançant aquest edicte, faig saber:  
  
Que en les actuacions de divorci contenciós 1651/2010, seguides a instàncies de María Yanice Londoño Muñoz contra Omar Nicolás Duque Giraldo, en situació de rebel·lia, en data 24 del mes i any en curs s'ha dictat una sentència, que té la part dispositiva com segueix:  
«Dispositiva  
Estime la demanda interposada per María Yanice Londoño Muñoz contra Omar Nicolás Duque Giraldo, i declare el divorci i dissolució del matrimoni format entre ambdós, amb tots els efectes que hi són inherents, que es regirà per les mesures següents:  
  
Primera. Es manté la pàtria potestat compartida, s'atorga a la mare la guarda i custòdia del fill comú, amb un règim de visites flexible en favor del pare, que es regirà per la voluntat i acord entre ambdós, i s'atorga també a la mare l'ús de l'habitatge conjugal siti a València, carrer de Pere de València, 18-dup3.  
Segona. En concepte d'aliments a favor del fill, el demandat haurà de pagar, dins dels cinc primers dies de cada mes en el compte corrent indicat per l'actora, la quantitat de dos-cents euros mensuals, suma que s'actualitzarà automàticament cada any de conformitat amb l'índex de preus de consum. També correrà a càrrec seu la meitat de les despeses extraordinàries que puguen produir-se en relació amb aquest.  
  
Notifiqueu aquesta resolució a les parts, i feu-los saber que contra aquesta sentència es pot preparar un recurs d'apel·lació davant d'aquest Jutjat dins del termini de cinc dies, per a l'Audiència Provincial.  
  
No pertoca fer un pronunciament exprés sobre la imposició de les costes.  
Una vegada siga ferma aquesta resolució i transcorreguts els terminis de rescissió, comuniqueu-la al registre civil on conste inscrit el matrimoni.  
Aquesta és la meua sentència, que jutjant definitivament pronuncie, mane i firme».  
Així mateix, i mitjançant una diligència d'ordenació del dia de hui, s'ha disposat el que segueix:  
«Atés l'error informàtic comés en la dispositiva de la Sentència número 754/2011, del dia de hui, en què per error es va fer constar que contra aquesta es pot preparar un recurs d'apel·lació davant d'aquest Jutjat dins del termini de cinc dies, per a l'Audiència Provincial, ha de dir que "contra aquesta resolució es pot interposar un recurs d'apel·lació davant d'aquest Jutjat, no obstant això, es portarà a terme el que s'ha disposat. El recurs s'ha d'interposar per escrit dins del termini de 20 dies, indicant la infracció comesa al parer del recurrent. Sense aquests requisits no s'admetrà el recurs. Haurà d'efectuar-se la consignació de 50 euros, en el compte de dipòsits i consignacions d'aquest Jutjat, obert en el Banesto: 0030; oficina: 3072; dígit control: 20; compte del Jutjat: 8084142847; en descripció: 1193-0000-02 - número del procediment amb quatre dígits - dos últims números de l'any, llevat que el recurrent tinga concedit el benefici de justícia gratuïta; segons que estableix la disposició addicional quinzena de la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit, es podrà esmenar el defecte en el termini de dos dies, i no s'admetrà a tràmit si no s'esmena. que és el correcte, i que es considerarà com a indicat en l'esmentada sentència"».  
I perquè valga de notificació de forma deguda al demandat Omar Nicolás Duque Giraldo, en situació de rebel·lia i parador ignorat, expedisc i firme aquest edicte.  
  
València, 24 de novembre de 2011.- La secretària: Alicia Ordeig Rabadán.